**ПРОЕКТ**

**за изменение в наименованието на Постоянната комисия по хуманитарни дейности (образование, култура, здравеопазване, социални дейности и трудова заетост, религия, младежта и спорта) и прилагане на ЗПУКИ и изменение на чл. 9, ал. 3, т.3; чл. 12, ал. 2 т. 3 и ал. 3, т. 5; чл. 16, ал. 2, т. 11; чл. 36, ал. 1, т. 2 от Правилника за организацията и дейността на Общинския съвет, неговите комисии и взаимодействието му с общинската администрация Криводол**

Във връзка с приемането на Закона за противодействие на корупцията и за отнемане на незаконно придобитото имущество (ЗПКОНПИ), обнародван с ДВ. бр.7 от 19.01.2018 г., с който се отменя Закона за предотвратяване и установяване на конфликт на интереси (ЗПУКИ), се налагат следните изменения:

* изменение в наименованието на Постоянната комисия по хуманитарни дейности

(образование, култура, здравеопазване, социални дейности и трудова заетост, религия, младежта и спорта) и прилагане на ЗПУКИ;

* изменение на чл. 9, ал. 3, т.3; чл. 12, ал. 2 т. 3 и ал. 3, т. 5; чл. 16, ал. 2, т. 11; чл. 36, ал. 1, т. 2 от Правилника за организацията и дейността на Общинския съвет, неговите комисии и взаимодействието му с общинската администрация Криводол.

1. На основание чл. 21, ал. 1, т. 1 от ЗМСМА и чл. 4, ал. 1, т. 1 и чл. 36, ал. 2 от Правилника за организацията и дейността на Общинския съвет, неговите комисии и взаимодействието му с общинската администрация Криводол, и във връзка с приемането на ЗПКОНПИ, обнародван с ДВ. бр.7 от 19.01.2018 г., с който се отменя ЗПУКИ (отм. ДВ. Бр.7 от 19.01.2018 г.), Общинският съвет изменя наименованието на „Постоянна комисия по хуманитарни дейности (образование, култура, здравеопазване, социални дейности и трудова заетост, религия, младежта и спорта) и прилагане на ЗПУКИ“ по следния начин „Постоянна комисия по хуманитарни дейности (образование, култура, здравеопазване, социални дейности и трудова заетост, религия, младежта и спорта) и прилагане на **ЗПКОНПИ**“.

2. На основание чл. 21, ал. 1, т. 1 от ЗМСМА и във връзка с приемането на ЗПКОНПИ, обнародван с ДВ. бр.7 от 19.01.2018 г., с който се отменя ЗПУКИ (отм. ДВ. Бр.7 от 19.01.2018 г.), Общинският съвет изменя посочените по-долу текстове от Правилника за организацията и дейността на Общинския съвет, неговите комисии и взаимодействието му с общинската администрация Криводол.

*Текстът на чл. 9, ал. 3, т.3 от Правилника за организацията и дейността на Общинския съвет, неговите комисии и взаимодействието му с общинската администрация Криводол се изменя по следния начин:*

чл. 9. (3) Правомощията на председателя на общинския съвет се прекратяват предсрочно при:

3. (Изм. - Решение №…/2018 г. на ОбС Криводол) влизане в сила на акт, с който е установен конфликт на интереси по **Закона за противодействие на корупцията и за отнемане на незаконно придобитото имущество**.

*Текстът на чл. 12, ал. 2, т. 3 от Правилника за организацията и дейността на Общинския съвет, неговите комисии и взаимодействието му с общинската администрация Криводол се изменя по следния начин:*

чл. 12. (2) Заместник-председателят на Общински съвет Криводол:

3. (Изм. - Решение №…/2018 г. на ОбС Криводол) председателства заседанието, когато се обсъжда дейността на председателя на ОбС или разглежданата точка от дневния ред попада в хипотезите на **ЗПКОНПИ** по отношение на председателя или свързани с него лица;

*Текстът на чл. 12, ал. 3, т. 5 от Правилника за организацията и дейността на*

*Общинския съвет, неговите комисии и взаимодействието му с общинската администрация Криводол се изменя по следния начин:*

чл. 12. (3) Общински съвет Криводол може да вземе решение за предсрочно прекратяване на правомощията на заместник-председателя:

5. (Изм. - Решение №…/2018 г. на ОбС Криводол) при влизане в сила на акт, с който е установен конфликт на интереси по **Закона за** **противодействие на корупцията и за отнемане на незаконно придобитото имущество**.

*Текстът на чл. 16, ал. 2, т. 11 от Правилника за организацията и дейността на*

*Общинския съвет, неговите комисии и взаимодействието му с общинската администрация Криводол се изменя по следния начин:*

чл. 16. (2) Пълномощията на общинския съветник се прекратяват предсрочно:

11. (Изм. - Решение №…/2018 г. на ОбС Криводол) при влизане в сила на акт, с който е установен конфликт на интереси по **Закона за** **противодействие на корупцията и за отнемане на незаконно придобитото имущество**;

*Текстът на чл. 36, ал. 1, т. 2 от Правилника за организацията и дейността на Общинския съвет, неговите комисии и взаимодействието му с общинската администрация Криводол се изменя по следния начин:*

чл. 36. (1) Общинският съвет образува следните постоянни комисии:

2. (Изм. - Решение №…/2018 г. на ОбС Криводол) Постоянна комисия по хуманитарни дейности (образование, култура, здравеопазване, социални дейности и трудова заетост, религия, младежта и спорта) и прилагане на **ЗПКОНПИ**.